जायना.
 इंक ऑफ डिसँट हें पुस्तक न्हय, हें एक स्वातंत्र मनाचें, धीट काळजाचें आनी अणभवांतल्यान चाळून काडिल्ल्या अप्रूप अशा विचारांचें प्रत्यक्ष स्वरूप. पुस्तकाचो माथाळो फावो तसो आसा. "डिसँट" हो एक वजनदार शब्द. हाचो कोंकणी अर्थ एकाच शब्दान सांगप कठीण. भिडेस्तपण, अज्ञानपण, स्वार्थ हे सगळे विसरून जो मनीस समाजाची भलायकी नदरेंत दवरून, खणखणीत आवाजान आपले विचार मांडटा, तोच खरो "डिसँट" करता. "डिसँट" म्हणचें भ्रश्ट वा शोशण करपा सारकी रिती, चाली, वळखून ताका झूज दिवपाची क्षमताय. भाईच्या उतरांनी ही क्षमताय भरभरून ओत्ता देखून ह्या पुस्तकाचो माथाळो सामको योग्य आसा.
 हें पुस्तक 2019 वर्सा उजवाडाक आयलें आनी नामनेचे पत्रकार, लेखक आनी अनुवादक फ्रॅडरीक नोरोन्हा हांच्या "गोवा 1556" हे प्रकाशन संस्थेन पुस्तकाचें प्रकाशन केलें. पुस्तकांत वेंचून छापिल्ले लेख आनी भाशणां जुझे लॉरेन्सो हांणी संपादीत केल्यात. जुझे लॉरेन्सो हे एक इंजिनियर म्हणून वावुरतात पूण कोंकणी आनी इंग्लीश लेखक आनी अनुवादक म्हणून तांणी नामना जोडल्या.
 पुस्तकाचे सुरवातेक प्रस्तावना दिल्या. प्रस्तावना बरोवपी आसा गणेश न. देवी. एक विचारवंत संशोधक आनी समाजीक चळवळकार म्हणून राष्ट्रीय मळाचेर तांची वळख आसा. देवी आपले प्रस्तावनेंत मावजो हांची स्तुती करता आनी तांणी बरयल्ले हे लेख वाचपाची गरज कित्याक आसा तें स्पश्ट करता. देवी प्रस्तावनेंत भाईचें हातांतलें पेन वा शाई अनंत आसची अशी आस्त बाळगिता.
 जावन तांचे असामान्य आनी निर्भीड विचार सदांच फुडले पिळगेक उर्बा दितले आनी तांकां सशक्त करतले हातूंत मातूय दुबाव ना.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 